จากนั้น เมื่อเวลาประมาณ 09.20 น. นายรองพล เจริญพันธ์ เลขาธิการคณะรัฐมนตรี ได้เดินทางเข้ามาทำงานที่ทำเนียบรัฐบาล แต่ใช้เวลาอยู่ไม่นานนักก็เดินทางออกไป และปฏิเสธที่จะตอบข้อซักถามว่า ได้ติดต่อกับบรรดาอดีตรัฐมนตรีหรือไม่ ส่วนห้องทำงานของรองนายกรัฐมนตรีและรัฐมนตรีประจำสำนักนายกรัฐมนตรีโดยเฉพาะห้องทำงาน ของนายเนวิน ชิดชอบ รัฐมนตรีประจำสำนักนายกรัฐมนตรีถูกคณะปฏิรูปฯ เรียกให้ไปรายงานตัวที่กองบัญชาการกองทัพบกในวันนี้ ก็ยังไม่มีการส่งเจ้าหน้าที่มาเก็บของแต่อย่างใดสำหรับบรรยากาศโดยบริเวณรอบๆ ทำเนียบยังมีทหารจากกองพันทหารราบที่ 3 กรมทหารพรานที่ 2 รักษาพระองค์ จังหวัดปราจีนบุรี ยืนประจำการรักษาความปลอดภัยตามประตูต่างๆ และเปิดให้เจ้าหน้าที่ของทำเนียบฯ และรถเข้า-ออกได้เพียงประตูเดียวคือประตูที่อยู่ฝั่งตรงข้ามกับกระทรวงศึกษาธิการ ซึ่งมีการตรวจรถเข้า-ออกอย่างเข้มงวดเหมือนเดิม ส่วน ที่มาประจำการที่ทำเนียบฯ มีจำนวนลดน้อยลงกว่าเมื่อวาน แต่ก็ยังมีรถถังจำนวน 4 คันตั้งอยู่บริเวณประตูทางเข้าหน้าตึกไทยคู่ฟ้า เลียบคลองเปรมประชากรซึ่งยังมีประชาชนให้ความสนใจและมาร่วมถ่ายรูปกับรถถังพร้อมมอบดอกไม้ให้กำลังใจทหาร รวมทั้งนักท่องเที่ยวชาวต่างชาติ ซึ่งบอกว่าเมื่อทราบข่าวการปฏิวัติในช่วงแรกก็รู้สึกวิตกกังวล แต่หลังจากได้มาดูสถานการณ์ด้วยตาตัวเองและเห็นว่าทุกอย่างเป็นไปด้วยความสงบเรียบร้อยก็สบายใจ ทั้งยังเห็นด้วยว่าการปฏิวัติของไทยแตกต่างจากประเทศอื่นด้วย
รถถังจํานวนกี่คันที่นายรองพล เจริญพันธ์ได้เดินทางเข้ามาทํางานทําเนียบรัฐบาล 
4 คัน